作者：刘克庄
词牌/韵律：贺新郎

paragraphs: 驿骑联翩至。
道台家、筹边方急，酒行姑止。
作麽携将琴鹤去，不管州人堕泪。
富与贵、平生无味。
可但红尘难著脚，便山林、未有安身地。
搔白发，兀相对。
前身小范疑公是。
忆当年、天章阁上，建明尤伟。
庆历诸贤方得路，便不容他老子。
须著放、延州城里。
一句殷勤牢记取，在朝廷、最好图西事。
何必向，玉关外。